EELNÕU 2020/260

								KOMISJONID:

eelarve- ja arengu-	JK	
haridus-	X	
kultuuri- 	X	
majandus-	X	
revisjoni-	X	
sotsiaal- 	X	
noortevolikogu	X	
seeniorite nõukoda	X	

VILJANDI LINNAVOLIKOGU

OTSUS

28. mai 2020   nr

Viljandi linna arengustrateegia 2030+ ja Viljandi linna 
arengukava aastateks 2020-2025 ning Viljandi linna
eelarvestrateegia aastateks 2020-2025 ülevaatamine

Kohaliku omavalitsuse korralduse seaduse § 22 lõike 1 punkti 7, § 372 lõike 3 ning Viljandi Linnavolikogu 31.10.2014 määruse nr 33 Viljandi linna arengukava ja eelarvestrateegia koostamise, muutmise, menetlemise ja kinnitamise kord § 6 lõike 1 ning § 11 lõike 1 alusel Viljandi Linnavolikogu

o t s u s t a b:

1. Algatada Viljandi Linnavolikogu 31.10.2019 määrusega nr 56 kehtestatud Viljandi linna arengustrateegia 2030+ ja Viljandi linna arengukava aastateks 2020-2025 ning Viljandi Linnavolikogu 31.10.2019 määrusega nr 57 kehtestatud Viljandi linna eelarvestrateegia aastateks 2020-2025 ülevaatamine.

2. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:
1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;
2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

3. Otsus jõustub teatavakstegemisest.

(allkirjastatud digitaalselt)
Helir-Valdor Seeder
linnavolikogu esimees

Koostaja(d): Marika Aaso, Reet Alev
Esitatud: 11.05.2020
Esitaja: Viljandi Linnavalitsus			Ettekandja: Madis Timpson
Lk arv: 3
Hääletamine: koosseisu häälteenamus

Seletuskiri
Viljandi linna arengustrateegia 2030+ ja Viljandi linna arengukava aastateks 2020-2025 ning Viljandi linna eelarvestrateegia aastateks 2020-2025 ülevaatamine

Eelnõu eesmärk on Viljandi linna arengustrateegia 2030+ ja Viljandi linna arengukava aastateks 2020-2025 ning Viljandi linna eelarvestrateegia aastateks 2020-2025 ülevaatamise algatamine lähtuvalt Vabariigi Valitsuse poolt 12. märtsil välja kuulutatud eriolukorra mõjudele.

Kohaliku omavalitsuse korralduse seaduse § 22 lõike 1 punkti 7 kohaselt on volikogu pädevuses valla või linna arengukava ja eelarvestrateegia vastuvõtmine ning muutmine. Seaduse § 372 lõike 3 peavad arengukava ja eelarvestrateegia hõlmama iga aasta 15. oktoobri seisuga vähemalt nelja eelseisvat eelarveaastat.

Viljandi linna arengukava ja eelarvestrateegia koostamise, muutmise, menetlemise ja kinnitamise korra (edaspidi kord) § 6 lõike 1 ning § 11 lõike 1 alusel algatab volikogu arengukava ja eelarvestrateegia ülevaatamise. Korra § 6 lõige 2 kohaselt moodustab linnavalitsus volikogu otsuse alusel linnavalitsuse struktuuriüksuste juhtidest ja linnavalitsuse liikmetest arengukava ja eelarvestrateegia ülevaatamise komisjoni. Komisjoni moodustamise otsuses peab sisalduma komisjoni juhtiva isiku nimi, komisjoni koosseis ning komisjoni tööplaan. Korra § 6 lõikes 2 nimetatud komisjon menetleb koos arengukavaga ka eelarvestrateegiat ja tagab § 11 lõike 2 kohaselt arengukava ja eelarvestrateegia ühildavuse. 

Korra § 6 lõikest 3 lähtuvalt uuendatakse ülevaatamise käigus arvandmed, tehakse täpsustused hetkeolukorra analüüsis ning vajadusel muudatusettepanekud tegevuskavasse, samuti muudetakse vajadusel arengukava kehtivuse perioodi ning § 11 lõike 3  kohaselt uuendatakse eelarvestrateegia arvandmed, majandusliku olukorra analüüs ja prognoos eelarvestrateegia perioodiks. 

Linnavalitsus esitab uuendatud arengukava ja eelarvestrateegia koos muudatusettepanekutega volikogule esimeseks lugemiseks, mille järgselt suunatakse eelnõud avalikustamisele. Arengukava ja eelarvestrateegia peavad läbima volikogus vähemalt kaks lugemist. Volikogu kinnitab dokumendid oma määrusega.

Viljandi linna arengustrateegia 2030+ ja Viljandi linna arengukava aastateks 2020-2025 ning Viljandi linna eelarvestrateegia aastateks 2020-2025 on täna kehtivad Viljandi linna arengudokumendid, mis on aluseks linna eri valdkondade arengu integreerimisele ja koordineerimisele. 

12. märtsil kuulutas Vabariigi Valitsus välja eriolukorra, et tõkestada koroonaviiruse levikut ja lahendada rahvatervise ja majanduse probleeme. Lähtudes eriolukorra mõjudest majandusele, on vajalik üle vaadata Viljandi linna arengudokumendid ning uuendada dokumentides olevad arvandmed, majandusliku olukorra analüüs ja prognoosid ning sellest lähtuvalt tegevuskava ja investeeringute mahud.

Arengukava ja eelarvestrateegia ülevaatamise algatamisel ei ole arvestatud Viljandi linna arengukava ja eelarvestrateegia koostamise, muutmise, menetlemise ja kinnitamise korras määratud protsessi kuupäevi seetõttu, et Viljandi linna arengudokumendid hõlmavad käesoleva aasta 15. oktoobri seisuga vähemalt nelja eelseisvat eelarveaastat. 

Arengudokumentide ülevaatamise algatamise tingisid eriolukorrast tulenevad mõjud majandusele ja linna eelarvele. Seoses olukorraga, kus eriolukorra mõjud selguvad pigem II poolaastal, on Rahandusministeeriumil kavas pikendada eelarvestrateegia esitamise aega 1. detsembrini, et KOVidel oleks planeerimiseks vajaminevad alusandmed selgemad.

Otsuse vastuvõtmisega seoses linnale tulu või kulu ei teki.

(allkirjastatud digitaalselt)
Reet Alev
linnaarengu spetsialist